Борис Младенов-Young
Вървях с една позната из Кингз Крос…

chitanka.info

Вървях с една позната из Кингз Крос[1].

Край нас с разголени тела — капани

„момичета“, застанали „на пост“,

дискретно ми отправяха покани.

„Съзнава ли го някой — каза тя, —

че тез жени са жертви на порока

и правят бизнес с тяхните тела,

тъй както се търгува с всяка стока.

Признание трудът им заслужава

наравно с всеки труд почтен и честен;

за хляба да се трепеш не е грях!“

Тя, спътницата моя, беше права,

но не намерих коментар уместен —

смутен, объркан, слушах и мълчах.

Сидни, Австралия — 2007 г.

[1] Kings Cross — кварталът на леките жени в Сидни ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.